67. Jazz festival Ljubljana

Miles Davis 100! Dvigalo na morišče
2026-06-29 20:00 - 2027-08-08 23:30 UTC | Klub CD, Prešernova cesta 10, Ljubljana, 1000, Slovenia
Miles Davis 100! Dvigalo na morišče
Ponedeljek, 29. junija, ob 20:00 – Kosovelova dvorana
6 EUR, 5 EUR*
* EUR za mlajše od 25 in starejše od 65 let ter upokojence.
NAKUP VSTOPNICE Francija, 1958, 88′
Režija: Louis Malle
Scenarij: Roger Nimier, Louis Malle, po romanu Noëla Calefa
Fotografija: Henri Decaë
Glasba: Miles Davis
Igrajo: Jeanne Moreau, Maurice Ronet, Lino Ventura, Yori Bertin, Florence Carala
Produkcija: Nouvelles Éditions de Films
Julien in Florence se odločita ubiti njenega moža, njegovega šefa. Umor načrtujeta v petek popoldne, tik pred zapiranjem pisarn v središču mesta. Vse gre kot po maslu, Julien opravi umor, pospravi dokaze … in stopi v dvigalo, čeprav se zaveda, da se v petek popoldan ob določeni uri vsa elektrika v zgradbi odklopi. Julien obstane v dvigalu. Medtem noro zaljubljen par pred zgradbo opazi Julienov šik avto ter ne mine minuta, ko ga ukradeta in pobegneta proti periferiji. Medtem ko skuša Julien najti pot iz dvigala, ga Florence obupano išče po celem mestu.
Dvigalo na morišče največkrat povezujejo z začetkom novega vala, a je kljub nespornim odlikam tako časovno kot stilistično še »nekompatibilen« z novovalovsko estetiko, čeprav je bil dobršen del filma posnet na stvarnih prizoriščih. Dobro učinkuje kot premostitveni film med meditacijo o ameriškem noirju in drznimi eksperimenti zgodnjih novovalovskih kriminalk (npr. Godardovega Do zadnjega diha), poseben status pa gotovo uživa zaradi melanholične improvizirane glasbene podlage Milesa Davisa.
»Alain Cavalier, prijatelj iz šolskih dni, me je opozoril na knjigo Ascenseur pour l’échafaud avtorja Noëla Calefa, kupljeno v kiosku na železniški postaji. Zamisel o zločinu, ki je bil morilcu pripisan v njegovi odsotnosti, se mi je zdela privlačna. Začetek je bil težak. Producent ni bil navdušen nad knjigo Noëla Calefa. Kljub temu je priznal, da smo našli dobro kriminalno zgodbo. Zato naj bi bil to B-film z Jeanne Moreau v glavni vlogi, tedaj igralko v tovrstnih produkcijah. Pravzaprav smo si lik, ki ga je poustvarila Jeanne Moreau, izmislili. V knjigi ni obstajal.« (Louis Malle)

Odprtje razstave Ssirus W. Pakzad – Iz oči v oči, iz duše v dušo
2026-06-30 19:30 - 2027-08-09 23:30 | Linhartova dvorana, Prešernova cesta 10, Ljubljana, 1000, Slovenia
Odprtje razstave Ssirus W. Pakzad – Iz oči v oči, iz duše v dušo
Na ogled v Mali galeriji: 30.6. – 13.9. 2026
Odprtje razstave: 30. 6. ob 19.30, Mala galerija CD
Pogovor Žige Koritnika s fotografom: 30. 6. ob 20. uri, Prvo Preddverje
Vstop prost Kurator razstave Žiga Koritnik

Ssirus W. Pakzad (1961) se je po študiju zapisal glasbenemu novinarstvu ter začel redno objavljati v nemškem tisku in na radiu. S portretno fotografijo svojih intervjuvancev se je začel ukvarjati na pobudo kolegov, fotografije pa niso pristale le v časopisih in revijah ob intervjujih, temveč so krasile tudi naslovnice albumov številnih znanih glasbenikov. Konec devetdesetih je svoje goste začel vabiti pred mikrofon nemškega državnega radia (Bayerischer Rundfunk, SWR), med letoma 1996 in 1998 pa je bil umetniški direktor festivala Jazz an der Donau v Vilshofnu. Njegove fotografije so bile predstavljene na enajstih samostojnih in štirih skupinskih razstavah v Nemčiji, Avstriji, Švici in na Nizozemskem.
Razstavljena dela razkrivajo fotografovo predanost in poglobljeno zanimanje za glasbo, od zgodnjih del (najstarejši na razstavi je denimo portret Dona Cherryja, 1990) do koncertne fotografije skozi leta in novejše serije silhuet. To so večinoma premišljene, včasih improvizirane kompozicije, ki ujamejo glasbenikovo dušo, brez poveličevanja. Če so portreti umirjeni in tihi, je koncertna fotografija bolj dinamična in »glasna«. V kombinaciji z intervjuji pa še intenzivnejša.

Pogovor Žige Koritnika s Ssirusom W. Pakzadom
2026-06-30 20:00 - 2027-08-09 23:30 | Linhartova dvorana, Prešernova cesta 10, Ljubljana, 1000, Slovenia
Pogovor Žige Koritnika s Ssirusom W. Pakzadom
Na ogled v Mali galeriji: 30.6. – 13.9. 2026
Odprtje razstave: 30. 6. ob 19.30, Mala galerija CD
Pogovor Žige Koritnika s fotografom: 30. 6. ob 20. uri, Prvo Preddverje
Vstop prost Kurator razstave Žiga Koritnik

Ssirus W. Pakzad (1961) se je po študiju zapisal glasbenemu novinarstvu ter začel redno objavljati v nemškem tisku in na radiu. S portretno fotografijo svojih intervjuvancev se je začel ukvarjati na pobudo kolegov, fotografije pa niso pristale le v časopisih in revijah ob intervjujih, temveč so krasile tudi naslovnice albumov številnih znanih glasbenikov. Konec devetdesetih je svoje goste začel vabiti pred mikrofon nemškega državnega radia (Bayerischer Rundfunk, SWR), med letoma 1996 in 1998 pa je bil umetniški direktor festivala Jazz an der Donau v Vilshofnu. Njegove fotografije so bile predstavljene na enajstih samostojnih in štirih skupinskih razstavah v Nemčiji, Avstriji, Švici in na Nizozemskem.
Razstavljena dela razkrivajo fotografovo predanost in poglobljeno zanimanje za glasbo, od zgodnjih del (najstarejši na razstavi je denimo portret Dona Cherryja, 1990) do koncertne fotografije skozi leta in novejše serije silhuet. To so večinoma premišljene, včasih improvizirane kompozicije, ki ujamejo glasbenikovo dušo, brez poveličevanja. Če so portreti umirjeni in tihi, je koncertna fotografija bolj dinamična in »glasna«. V kombinaciji z intervjuji pa še intenzivnejša.

Pasquale Mirra – Ostri ritmi
2026-06-30 20:30 - 2027-08-09 23:30 | Štihova dvorana
Pasquale Mirra – Ostri ritmi
Torek, 30. junija, ob 20:30 – Štihova dvorana
Petek, 3. julija, ob 17:30 – Štihova dvorana
Vstop prost do zapolnitve kapacitete Pasquale Mirra, akustični vibrafon, MIDI-vibrafon, leseni boben, tibetanski zvončki, pavke, tolkala; Petra Strban, vizualije
(IT)
»Kakšno srečno naključje! Med svojimi pogostimi obiski Sežane sem v tamkajšnji knjigarni pred časom kupil dve zbirki Srečka Kosovela. Od takrat ga strastno prebiram,« se je glasil odgovor na naše povabilo italijanskemu vibrafonistu Pasqualeju Mirraju, da bi za Jazz festival Ljubljana v Kosovelovem letu ustvaril poseben projekt na njegovo poezijo. Kreativni tokovi so nemudoma stekli. Mirra, klasično izobraženi tolkalec, ki je jazz spoznal skozi zven vibrafona – ter obratno, z virtuoznostjo in empatično pozornostjo privzdiguje kompozicije svojih rednih sodelavcev, od Roba Mazurka, Hamida Draka, Shabake Hutchingsa, Moor Mother, Triloka Gurtuja, Williama Parkerja, Freda Fritha, Nicole Mitchell, Ballakèja Sissoka, Jeffa Parkerja, Tomeke Reid, Jamesa Brandona Lewisa do Mulatuja Astatkeja. Njegova glasba je ambientalno zračna, srčna, odrezava, mehka, izmuzljiva, organska in mehanska – ko se mu zahoče, nadzemna, hkrati pa čudno domačna. Pravi, da se zanj bistvo skriva v ideji zvoka, ne v tehniki igranja na najrazličnejša tolkala, pri čemer uporablja številna orodja in pomagala. Podobno, kot si je Kosovel prizadeval z iskanjem novih izraznih možnosti in literarno-oblikovnih postopkov priti do globljih dognanj o človeku, družbi in času. Njegovi Konsi so hipne improvizacije, Integrali – nov svet, svet disonanc, antitez, absurdov, eksplozij in kričečih disharmonij, kot ugotavlja njegov sodobnik Ocvirk.
Kosovel = vizija ∞ Človek > človečnost
Mirra zvoku sledi intuitivno, skozi slutnjo skritih pomenov v vokalih in soglasnikih slovenskih verzov. V ostrih ritmih in raztrganih akordih išče novo vlogo, novo vsebino. Izbrani inštrumentarij za naročeno delo odmeva s tremi konceptualnimi smermi Kosovelove poezije: organsko-naravno, konstruktivistično in socialno-revolucionarno ter lirično-osebnoizpovedno. V zvočno podobo Pasqualeja Mirraja se bomo ob dveh izvedbah v Štihovi dvorani potopili postopoma, kot se nam postopoma razodeva Kosovelova poezija. Sinestetični učinek, ki ga poezija evocira sama po sebi, pa bo raziskovala še vizualna umetnica Petra Strban, slikarka in grafičarka, ki bo na Mirrajevo glasbo na platnu ustvarila svojo vizijo Ostrih ritmov.

Ostri ritmi

Jaz sem zlomljen lok
nekega kroga.
In sem strta figura
nekega kipa.
In zamolčano mnenje
nekoga.
Jaz sem sila, ki jo
je razklala ostrina.
Ko da hodim
po osteh,
vedno hujša mi je
tvoja mirna bližina.

Pat Metheny: Side-Eye III+ - RAZPRODANO
2026-07-01 21:00 - 2027-08-10 23:30 | Križanke, Trg francoske revolucije 1, Ljubljana, 1000, Slovenia
Pat Metheny: Side-Eye III+
Sreda, 1. julija, ob 21. uri – Križanke
Vstopnice (stojišča / sedišča – neoštevilčena, omejeno število): predprodaja (do 30. junija): 45, 36* EUR, na dan: 50, 40* EUR
*cena s popustom za mlajše od 25, upokojene in starejše od 65 let

Vrata: 20:00, začetek koncerta: 21:00
Koncert bo zaradi premične strehe Križank potekal v vsakem vremenu. Hišni red Križank veleva, da se na prizorišče ne prinaša dežnikov, zato jih, če je le mogoče, pustite doma ali v avtomobilu.
RAZPRODANO Pat Metheny, kitara; Chris Fishman, klavir, klaviature; Jermaine Paul, bas; Leonard Patton, tolkala, glas; Joe Dyson, bobni
(US)
Njegova glasba je nadžanrska, kar dokazujejo grammyji, ki jih je osvojil v kar desetih različnih kategorijah – od new agea, popa do countryja, največ seveda jazza – in v tem je menda edini glasbenik na svetu. Skupno ima dvajset zlatih gramofonov in tri zlate albume ter impresiven opus jazzovskih standardov.
Seveda, če sodeluješ s tako različnimi umetniki, kot so Ornette Coleman, John Zorn, Joni Mitchell in David Bowie, to od človeka zahteva elastično glasbeno vsestranskost in pripadajočo tehnično virtuoznost. Sam med najbolj navdihujoče šteje Milesa Davisa, Wesa Montgomeryja in Beatle.
Štiri desetletja Metheny ostaja ključen igralec na polju fusion jazza s širokim krogom oboževalcev, med katerimi ne razočara niti bolj nagnjenih k eksperimentu. Pri nas smo njegovemu umetniškemu razvoju dosledno sledili, na Jazz festivalu Ljubljana je z različnimi zasedbami nastopil trikrat, nazadnje pred devetimi leti. S skupino Pat Metheny Group, ki z različnimi menjavami članstva deluje že od leta 1978, je pomembno prispeval k razvoju fusion žanra in svoj značilni lirični zvok razvijal pod okriljem založbe ECM.
Piše sodobno klasično in filmsko glasbo, zasanjane solistične balade, bravurozne kompozicije, kreira kanon novih standardov, obenem pa opreza za mladimi novimi glasbenimi upi, s katerimi bi delil svojo vizijo. Tako je v letu 2016, ki v ZDA za marsikoga pomeni novo štetje, ustanovil projekt Side-Eye. Ime v slengu pomeni »gledati postrani«, s skepso, nejevero ali neodobravanjem, torej tako kot po letu 2016 svet gleda na Ameriko. Med prvimi je v svoj domači studio povabil genialna glasbenika, pianista Jamesa Francisa in bobnarja Marcusa Gilmora, s katerima so posneli ploščo Side-Eye NYC (V1.IV), ter si nemudoma prislužili nominacijo za grammyja. ...[+]Najnovejšo osnovo projekta Side-Eye III+ danes sestavljata Chris Fishman, pianist, ki je v prvi vrsti bobnar iz osončja Louisa Cola (Knower), in vzhajajoči bobnarski zvezdnik Joe Dyson, ki v trio vstopa z neworleanško silovitostjo in je Methenyja navdihnil, da je prav zanj napisal nekaj novih skladb.
Osnovnemu neklasičnemu triu kitara-klavir-bobni se bo na ljubljanskem koncertu pridružil kalifornijski glasbeni up na basu, Jermaine Paul. Konec februarja letos je izšel njihov najnovejši album pri novoustanovljeni založbi Pata Methenyja Uniquity Music, ki bo odslej pod streho združevala vse Methenyjeve albume od leta 1984 do nadaljnjega.

Jazz po Jazzu, Kazina Jazz Club
2026-07-01 23:30 - 2027-08-10 23:30 | Linhartova dvorana, Prešernova cesta 10, Ljubljana, 1000, Slovenia
Jazz po jazzu: Glasbeno druženje z jam sessionom po končanem uradnem program
Sre, 1. 7. 2026 ob 23.30 – Kazina Jazz Club, Kongresni trg 1
Vstop prost
Jam sessione vodi Gašper Bertoncelj
Po uradnem festivalskem programu se dogajanje seli v Kazina jazz klub, kjer večeri dobijo še bolj sproščeno podobo. Ob jam sessionih, improviziranih srečanjih glasbenikov in dolgem nočnem druženju bo Kazina zaživela v duhu srečevanja glasbe, pogovorov in nočnega festivalskega utripa.

Jazz v dialogu: Nasledstvo njenega glasu – z vso lepoto in bremeni, ki jih nosi
2026-07-02 17:30 - 2027-08-11 23:30 | Linhartova dvorana, Prešernova cesta 10, Ljubljana, 1000, Slovenia
Jazz v dialogu: Nasledstvo njenega glasu – z vso lepoto in bremeni, ki jih nosi
Četrtek, 2. julija, ob 17.30 – Dvorana Alme Karlin
Vstop prost brez vstopnice do zapolnitve kapacitete.
Med koncerti si bomo vzeli čas tudi za pogovor. Jason Olaine, podpredsednik programskega oddelka Jazz at Lincoln Center v New Yorku, z grammyjem nagrajeni producent številnih jazzovskih albumov, bo z Melisso Aldano in Sun-Mi Hong spregovoril o tem, kako se izkušnje, tradicije in zgodbe prejšnjih generacij zrcalijo v ustvarjanju sodobnih jazzovskih glasbenic.
Pogovor bo odprl vprašanja o nastajanju umetniškega izraza, o tem, kaj podedujemo od svojih predhodnic in kaj želimo zapustiti generacijam, ki prihajajo za nami. Dotaknili se bodo tudi umetniškega izročila, ustvarjalne svobode, odgovornosti, ki jo prinaša vidnost, ter različnih načinov, kako glas postane prostor osebnega in družbenega izraza.

Umetnik v rezidenci: CRY
2026-07-02 20:30 - 2027-08-11 23:30 | Park CD, glavni oder
Umetnik v rezidenci: Lenart De Bock – CRY
Četrtek, 2. julija, ob 20.30 – Park CD, glavni oder
Dnevna vstopnica Park CD: predprodaja(do 30. junija): 15 EUR, redna cena: 18 EUR
NAKUP VSTOPNICE Tomaž Gajšt, trobenta; Miloš Čolović, kontrabas; Lenart De Bock, saksofon; Gerald Cleaver, bobni
(SI, BE, SRB, US)
Sveži De Bockov kvartet združuje štiri glasbenike različnih generacij in glasbenih izrazov v odprti, improvizacijski zasedbi, ki deluje brez harmonskega instrumenta. Chordless kvartet temelji na neposrednem dialogu med trobento, kontrabasom, bobni in saksofonom, pri čemer se glasba sproti in spontano oblikuje skozi medsebojno poslušanje, odzivanje in skupno raziskovanje zvoka. Kot poseben gost pri projektu sodeluje avantgardni veteran nešteto referenc in eden najdejavnejših ameriških bobnarjev jazzovske sodobnosti Gerald Cleaver.

O umetniku v rezidenci:
Lenart De Bock (SI, BE)

Saksofonista, skladatelja in improvizatorja Lenarta De Bocka najbolje poznamo kot vodjo svojega kvinteta, sovodjo tria Soothsayer in člana kolektiva Zhlehtet. Izjemno dejaven mladinec v zadnjih letih razvija prepoznaven glasbeni izraz, ki ga zaznamujejo topel ton, lirična izraznost in odprtost do improvizacije. Poleg avtorskih projektov je kot sideman sodeloval na več albumih, včasih tudi kot sovodja in soskladatelj.
Nastopal in snemal je z vrsto priznanih domačih in tujih jazzovskih glasbenikov: z Jimom Rotondijem, Rickom Margitzo, Markom Črnčecem, Danielom Nösigom, Joãom Moreiro. Odkljukal je že večje domače festivale (Jazz festival Ljubljana, Jazz Cerkno, Jazzinty … ), gostoval pa tudi v Braziliji, Avstriji in drugod po Evropi.
Vrhunec njegovega avtorskega delovanja je lanski prvenec A Plea for Tenderness, ki krasno in komunalno odzvanja jazzovsko dediščino, kot so jo zastavili in nastavili na primer v bolj spiritualnih kotičkih delovanja kakšnega Art Ensembla of Chicago, Alice Coltrane in Pharoaha Sandersa. Prav pretežno milozvočno in nežno potikanje po spiritualnem je rdeča nit albuma, ki je skomponiran in odigran izjemno pedantno, dodelano, celovito in zavzeto, s subtilnimi niansami klasične in ljudske glasbe.
De Bock bo kot rezident letošnje izvedbe festivala predstavil dva svoja čisto sveža projekta, novi kvartet in tolkalski ansambel.

Anže Mikulan
2026-07-02 21:30 - 2027-08-11 23:30 | Park CD, oder pod drevesom
Anže Mikulan: Rhythm Is Expansive
Četrtek, 2. julija, ob 21.30 – Park CD, oder pod drevesom
Dnevna vstopnica Park CD: predprodaja (do 30. junija): 15 EUR, redna cena: 18 EUR
NAKUP VSTOPNICE Anže Mikulan, Luka Matić in Domen Cizej, bobni
(SI)
Luka Matić, Domen Cizej in Anže Mikulan se bodo tokrat predstavili v ekskluzivni tolkalski zasedbi. Z izvirnimi kompozicijami bodo sledili ideji, da je glasbena ustvarjalnost živ in nenehno razvijajoč se organizem, pri čemer bodo svoje delo izvajali v treh bobnarskih nizih. Vsi trije sodijo v novo generacijo glasbenikov, ki so se izobraževali v tujini, koncert pa bo obenem tudi priložnost za premierno skupno predstavitev v tej zasedbi.
Koncert poteka v sodelovanju z Inštitutom .abeceda.

Sun-Mi Hong: Bida Orchestra
2026-07-02 22:00 - 2027-08-11 23:30 | Park CD, glavni oder
Sun-Mi Hong: Bida Orchestra
Četrtek, 2. julija, ob 22. uri – Park CD, glavni oder
Dnevna vstopnica Park CD: predprodaja (do 30. junija): 15 EUR, redna cena: 18 EUR
NAKUP VSTOPNICE John Dikeman, basovski & tenorski saksofon; Mette Rasmussen, altovski saksofon; Alistair Payne, trobenta; Jozef Dumoulin, klavir, Fender Rhodes; John Edwards, bas; Sun-Mi Hong, bobni
(KR, NL, BE, GB, US, NO)
V evropskem prostoru spremljamo razcvet muziciranja mlajše generacije navdihujoče domiselnih glasbenic in glasbenikov, avtoric in avtorjev, aranžerk in aranžerjev. Ena takšnih, ki takoj pride na misel, je južnokorejska bobnarka Sun-Mi Hong, ki zadnje dobro desetletje živi in ustvarja na Nizozemskem.
Najbolj dejavna je v formaciji s svojim kvintetom (s katerim je zadnji album Fourth Page: Meaning of a Nest izdala lani), a ogromno nastopa in snema v najrazličnejših kombinacijah in konstelacijah, od strogo komponirane glasbe do čiste improvizacije. Povsem poseben del njenega delovanja pa je izvirno nekonvencionalen orkester Bida. V zadnjih letih je Hong veliko potovala, igrala in raziskovala različne kotičke evropske glasbene scene ter s tem bogatila in širila svoj umetniški izraz – prav ta projekt je neposreden odraz te poti. Nastal je leta 2023, ko jo je produkcija Bimhuis angažirala, da napiše novo delo za serijo Reflex, pri kateri umetnike vabijo h glasbeni refleksiji o svojem okolju ali svetu, kot ga doživljajo. Na podlagi prizorov iz svojih sanj je Hong napisala izjemno dinamičen, intenziven in nepredvidljiv opus Invisible Ropes. K mizi je povabila vsestransko in stilsko pestro skupino petih glasbenikov – improvizatorjev oziroma izjemno konstelacijo vidnih glasbenih osebnosti.
Tri pihala, kontrabas, klavir/sintetizator in bobni – zasedba, ki tudi zaradi individualnih izrazov sodelujočih odpira neskončne, včasih že ekstremne možnosti v teksturi in dinamiki. Vrtinec glasbe, ki nam spodmakne tla pod nogami, ali, kot je projekt opisala Sun-Mi Hong sama: »Od linearne spokojnosti do razburkanih tokov in krikov, ob katerih zastane kri.«

Aki Takase: Timeless Ensemble
2026-07-02 23:00 - 2027-08-11 23:30 | Klub CD, Prešernova cesta 10, Ljubljana, 1000, Slovenia
Aki Takase: Timeless Ensemble
Četrtek, 2. julija, ob 23. uri – Klub CD
Vstop prost brez vstopnice do zapolnitve kapacitete.
Aki Takase, klavir; Daniel Erdmann, saksofoni; Vincent von Schlippenbach aka DJ IllVibe, gramofoni; Tino Ribeiro, kontrabas; Dag Magnus Narvesen, bobni
(JP, DE, NO)
»Čas je osrednja tema programa. Kaj je čas? Kaj je tišina? Kako gnetljiv je čas? Morda lahko s pomočjo glasbe celo potujemo v prihodnost in preteklost?«
To so vprašanja, ki spremljajo novi projekt samosvoje avtoritete klavirja oziroma – brez pretiravanja – legendarne pianistke Aki Takase. Njen življenjski itinerarij gre nekako Tokio–ZDA–Berlin, v osemdesetih je že sodelovala z imeni, kot so John Scofield, Lester Bowie, Dave Liebman … v devetdesetih pa intenzivno muzicirala med drugimi z Davidom Murrayem in Reggijem Workmannom. Referenc je preprosto preveč.
Sodelovanje je torej za Takase najpomembnejše, skoraj nujen način ustvarjanja. Naveza z nekdanjim študentom Danielom Erdmannom je nastala po naključju, ko sta se srečala na pariškem letališču. Začela sta kot duo, a kmalu je sledil razširjeni zvočni organizem: izjemni kvintet JAPANIC.
Sedaj skupaj merita še dlje, v smer projekta »Timeless Ensemble«. To je ansambel, v katerem se srečujejo različne generacije glasbenikov. Je projekt prenosa izkušenj na mlajše in hkrati projekt projekcije: Kam se naša glasba premika? Kaj se dogaja zdaj in kaj lahko prinese prihodnost? Linearni čas se prekinja s povezovanjem najboljšega iz preteklosti z vizijami prihodnosti v jedru sedanjosti. »Timeless« je tako odprta struktura, ki vabi k sodelovanju mladih glasbenikov s starimi sopotniki. Ekstravagantna avantgarda!

Jazz po Jazzu, Kazina Jazz Club
2026-07-02 23:30 - 2027-08-11 23:30 | Linhartova dvorana, Prešernova cesta 10, Ljubljana, 1000, Slovenia
Jazz po jazzu: Glasbeno druženje z jam sessionom po končanem uradnem program
Čet, 2. 7. 2026 ob 24.00 – Kazina Jazz Club, Kongresni trg 1
Vstop prost
Jam sessione vodi Gašper Bertoncelj
Po uradnem festivalskem programu se dogajanje seli v Kazina jazz klub, kjer večeri dobijo še bolj sproščeno podobo. Ob jam sessionih, improviziranih srečanjih glasbenikov in dolgem nočnem druženju bo Kazina zaživela v duhu srečevanja glasbe, pogovorov in nočnega festivalskega utripa.

Pasquale Mirra – Ostri ritmi
2026-07-03 17:30 - 2027-08-12 23:30 | Štihova dvorana
Pasquale Mirra – Ostri ritmi
Torek, 30. junija, ob 20:30 – Štihova dvorana
Petek, 3. julija, ob 17:30 – Štihova dvorana
Vstop prost brez vstopnice do zapolnitve kapacitete. Pasquale Mirra, akustični vibrafon, MIDI-vibrafon, leseni boben, tibetanski zvončki, pavke, tolkala; Petra Strban, vizualije
(IT)
»Kakšno srečno naključje! Med svojimi pogostimi obiski Sežane sem v tamkajšnji knjigarni pred časom kupil dve zbirki Srečka Kosovela. Od takrat ga strastno prebiram,« se je glasil odgovor na naše povabilo italijanskemu vibrafonistu Pasqualeju Mirraju, da bi za Jazz festival Ljubljana v Kosovelovem letu ustvaril poseben projekt na njegovo poezijo. Kreativni tokovi so nemudoma stekli. Mirra, klasično izobraženi tolkalec, ki je jazz spoznal skozi zven vibrafona – ter obratno, z virtuoznostjo in empatično pozornostjo privzdiguje kompozicije svojih rednih sodelavcev, od Roba Mazurka, Hamida Draka, Shabake Hutchingsa, Moor Mother, Triloka Gurtuja, Williama Parkerja, Freda Fritha, Nicole Mitchell, Ballakèja Sissoka, Jeffa Parkerja, Tomeke Reid, Jamesa Brandona Lewisa do Mulatuja Astatkeja. Njegova glasba je ambientalno zračna, srčna, odrezava, mehka, izmuzljiva, organska in mehanska – ko se mu zahoče, nadzemna, hkrati pa čudno domačna. Pravi, da se zanj bistvo skriva v ideji zvoka, ne v tehniki igranja na najrazličnejša tolkala, pri čemer uporablja številna orodja in pomagala. Podobno, kot si je Kosovel prizadeval z iskanjem novih izraznih možnosti in literarno-oblikovnih postopkov priti do globljih dognanj o človeku, družbi in času. Njegovi Konsi so hipne improvizacije, Integrali – nov svet, svet disonanc, antitez, absurdov, eksplozij in kričečih disharmonij, kot ugotavlja njegov sodobnik Ocvirk.
Kosovel = vizija ∞ Človek > človečnost
Mirra zvoku sledi intuitivno, skozi slutnjo skritih pomenov v vokalih in soglasnikih slovenskih verzov. V ostrih ritmih in raztrganih akordih išče novo vlogo, novo vsebino. Izbrani inštrumentarij za naročeno delo odmeva s tremi konceptualnimi smermi Kosovelove poezije: organsko-naravno, konstruktivistično in socialno-revolucionarno ter lirično-osebnoizpovedno. V zvočno podobo Pasqualeja Mirraja se bomo ob dveh izvedbah v Štihovi dvorani potopili postopoma, kot se nam postopoma razodeva Kosovelova poezija. Sinestetični učinek, ki ga poezija evocira sama po sebi, pa bo raziskovala še vizualna umetnica Petra Strban, slikarka in grafičarka, ki bo na Mirrajevo glasbo na platnu ustvarila svojo vizijo Ostrih ritmov.

Ostri ritmi

Jaz sem zlomljen lok
nekega kroga.
In sem strta figura
nekega kipa.
In zamolčano mnenje
nekoga.
Jaz sem sila, ki jo
je razklala ostrina.
Ko da hodim
po osteh,
vedno hujša mi je
tvoja mirna bližina.

Toni Lah Quartet
2026-07-03 19:00 - 2027-08-12 23:30 | Park CD, oder pod drevesom
Toni Lah Quartet
Petek, 3. julija, ob 19.00 – Park CD, oder pod drevesom
Dnevna vstopnica Park CD: predprodaja (do 30. junija): 20 EUR, redna cena: 24 EUR
NAKUP VSTOPNICE Toni Lah, kitara; Aljoša Kavčič, klavir; Konrad Waldert, kontrabas; Juš Kvaternik, bobni
(SI, AT)
Sodobni jazzovski kvartet bo predstavil svež avtorski program z albuma v nastajanju. Gre za skupino štirih prijateljev, ki si prizadevajo potisniti glasbo do roba ob vsaki priložnosti, ob čemer tudi neizmerno uživajo. Gradivo se naslanja na idiom modernega jazzovskega zvoka nove generacije, ki se odziva na aktualno stanje sveta in izraža duh časa, pri tem pa spoštuje jazzovsko tradicijo.
Koncert poteka v sodelovanju z Defonijo.

Melissa Aldana: Filin
2026-07-03 19:30 - 2027-08-12 23:30 | Park CD, glavni oder
Melissa Aldana: Filin
Petek, 3. julija, ob 19.30 – Park CD, glavni oder
Dnevna vstopnica Park CD: predprodaja (do 30. junija): 20 EUR, redna cena: 24 EUR NAKUP VSTOPNICE Melissa Aldana, tenor saksofon; Pablo Held, klavir; Robert Landfermann, kontrabas; Kush Abadey, bobni
(CL, DE, US)
Potem ko je leta 2013 zmagala na prestižnem tekmovanju Thelonious Monk International Jazz Saxophone Competition ter se s tem v zgodovino zapisala kot prva ženska in prva Južnoameričanka, ki je prejela to nagrado, je njen glasbeni uspeh dobil raketni pogon. Blagoslov ji je dal sam Wayne Shorter, ki je sedel v žiriji, njegov pianist Danilo Perez pa jo je še prej spodbudil, da se je iz rodnega Čila preselila v ZDA in se vpisala na Berklee v Bostonu. S študioznostjo in trdo delovno etiko se je hitro izoblikovala v briljantno saksofonistko s posebnim čutom za pripovedovanje zgodb – lekcija Shorterja, ki jo je naučil, kako »izkoristiti prostor, oblikovati zgodbo, kako jo posredovati, naslikati«. Ta njena vrlina se je posebej izrazila pri predzadnjem albumu Echoes Of The Inner Prophet, v katerem se intuitivno prepušča improvizaciji, na kateri gradi otipljive komponirane impresije.
Za svoje solaže na zadnjih albumih si je prislužila dve nominaciji za grammyja. »Skozi zvok izražam občutke. Vsaka nota vsebuje ves svet. To je mistični del glasbe, ki ga še vedno povsem ne dojamem,« pravi Aldana, ki je svoj izraz pilila ob poslušanju in transkribiranju največjih – Sonnyja Rollinsa, Wayna Shorterja, Johna Coltrana, Joeja Hendersona, Lesterja Younga, Charlieja Parkerja, Dona Byasa … Ob študiju posameznega izraza je ne zanima le tehnična izvedba, ampak se poglobi v samo evolucijo glasbe, pri čemer ima prenos izročila skozi generacije posebno vlogo. Zato se skozi njeno avtorsko glasbo – lahko bi jo označili tudi kot inovativni, sodobni poklon tradiciji, pogosto prepletajo tematike identitete, samoopazovanja in vztrajnosti.
...[+]
Aldanin osmi album, sicer tretji po vrsti pri založbi Blue Note, nosi naslov Filin, kar ni le slengovska različica besede feeling (občutek), ampak označuje glasbeni stil, ki se je razvijal sredi prejšnjega stoletja na Kubi kot »dialog med tradicionalno kubansko trovо, bolerom in jazzom; ta je na novo opredelil kubansko glasbeno identiteto,« pojasnjuje Gonzalo Rubalcaba, sloviti pianist, ki ga je Aldana povabila k sodelovanju, skupaj z basistom Petrom Washingtonom in bobnarjem Kushem Abadeyem. Prelepi baladi na albumu odpoje tudi Aldanina draga prijateljica in vodilna vokalistka svoje generacije, Cécile McLorin Salvant – lani je nastopila na našem festivalu. Na turneji bosta Rubalcabo in Washingtona nadomestila Held in Menares.
Koncert Melisse Aldana pa označuje tudi prvo sodelovanje Jazz festivala Ljubljana in programa Jazz at Lincoln Center v New Yorku.

Vita Kobal: Daydream Fragments
2026-07-03 20:30 - 2027-08-12 23:30 | Park CD, oder pod drevesom
Vita Kobal: Daydream Fragments
Petek, 3. julija, ob 20.30 – Park CD, oder pod drevesom
Dnevna vstopnica Park CD: predprodaja (do 30. junija): 20 EUR, redna cena: 24 EUR
NAKUP VSTOPNICE Vita Kobal, violina; Gal Golob, violončelo, kontrabas; David Kocmur, kitara; Janez Sagadin, bobni
(SI)
Projekt Daydream Fragments predstavlja avtorsko zasnovo violinistke Vite Kobal, ki ob ustvarjalnem dialogu združuje štiri glasbenike v raziskovanju med kompozicijo in prosto improvizacijo. Temelj zvočne estetike tvorijo minimalistične ideje in krajši komponirani fragmenti, ki delujejo kot izhodiščne točke za razvoj glasbene pripovedi. Zvočni dnevnik idej se razvija skozi komuniciranje med glasbeniki, ki med strukturiranimi deli iščejo prostor za improvizacijo. Ob kolektivni igri se zapletajo v nepredvidljivo zgodbo, ki obenem ohranja elemente izhodiščnih nastavkov in se vrača k prvinskosti trenutkov, v katerih ideje nastajajo.
Koncert poteka v sodelovanju z Zavodom Sploh.

Patricia Brennan Septet
2026-07-03 21:00 - 2027-08-12 23:30 | Park CD, glavni oder
Patricia Brennan Septet
Petek, 3. julija, ob 21.00 – Park CD, glavni oder
Dnevna vstopnica Park CD: predprodaja (do 30. junija): 20 EUR, redna cena: 24 EUR NAKUP VSTOPNICE Patricia Brennan, vibrafon; Jon Irabagon, alt in sopranino saksofon; Mark Shim, tenor saksofon; Kalí Rodriguez,, trobenta; Kim Cass, kontrabas; Dan Weiss, bobni; Keisel Jimenez, tolkala
(MX, CU, JM, US)
Patricia Brennan gravitira k velikim zasedbam. Septet, tentet, to so sestavi, v katerih njene kompozicije, zaznamovane s perkusivno in harmonsko poglobljeno govorico vibrafona in marimbe, pridejo najbolj do izraza. Pravzaprav gre za nekakšno ekspanzijo njenega jedrnega kvarteta More Touch, ki ga razširja bodisi z godalno bodisi pihalno sekcijo – v primeru pričujočega septeta gre za vrhunske improvizatorje, trobentača Mika Rodrigueza in saksofonista Jona Irabagona ter Marka Shima. V novi konstelaciji Brennanova raziskuje neznane glasbene teritorije, kot bi raziskovala nova osončja – v resnici to dejansko počne, saj kot amaterska astronomka zvezdne konstelacije preslikava v zaporedja akordov in melodične vzorce. Tako ustvarja nove sonične dimenzije in alternativne svetove.
Odraščala je v Mehiki, v obalnem mestu Veracruz, z bogato dediščino in afro-karibskimi kulturnimi vplivi. To glasbeno tradicijo z značilno ritmično strukturo ob zvoku marimbe, Patricia Brennan instinktivno vnaša v svojo glasbo, v kateri združuje mehiško folklorno dediščino, klasično glasbo, urbano kompleksnost sodobnega jazz in eksperimentalno improvizacijo pod vplivom newyorškega okolja, v katerem je umetniško dozorela. K avtorski glasbi pristopa orkestralno, kar je bržkone posledica njene klasične pianistične izobrazbe – klavir se je na konservatoriju v soseščini začela učiti pri štirih letih, za kar jo je navdušil oče, ljubiteljski tolkalist.
...Več ...
Kritiki so navdušeno pozdravili njena dva zadnja albuma. Glasba s plošče Breaking Stretch, ki so jo označili za »neukrotljivo, skoraj geološko, kot bi poslušali tektonske plošče, ki se premikajo pod površjem«, se je zavihtela na vrh lestvic jazz albumov leta po izboru kritikov revije Downbeat, New York Timesa in javnega radia NPR. Pri založbi Pyroclastic Records kolegice pianistke Kris Davis, s katero imata navdihujoč duo, je lani izdala tudi svoj četrti album z naslovom Of The Near And Far, ki je obveljal za »kvantni preskok« v njenem opusu, za glasbo, »ki presega kategorije in deluje skoraj cinematično«.

Koncert za otroke: Boštjan Gombač in Sašo Vollmaier
2026-07-04 11:00 - 2027-08-13 23:30 | Park CD, glavni oder
Koncert za otroke: Poklon zapuščini
Sobota, 4. julija, ob 11. uri – Velika sprejemna dvorana
Prost vstop Boštjan Gombač, pihala, trobila, glas in zvočila; Sašo Vollmaier, klavir
(SI)
Glasbena delavnica za otroke z naslovom Hommage à héritage je poklon bogati zapuščini slovenskega jazza in njegovim pionirjem.
Multiinštrumentalist Boštjan Gombač in pianist Sašo Vollmaier bosta ob ustvarjalnem raziskovanju in skupnem muziciranju mladim približala delo in vpliv velikanov, ki so tlakovali pot jazzovski glasbi v Sloveniji, kot so Bojan Adamič, Jure Robežnik, Ati Soss, Jože Privšek, Tone Janša, Borut Lesjak, Urban Koder in drugi.
Poseben poudarek bo na razumevanju glasbene dediščine kot živega navdiha za sodobno ustvarjanje. Mladi poslušalci bodo tako imeli priložnost slišati, kako tradicijo preoblikovati v nekaj novega in osebnega.
Hommage à héritage ni le poklon preteklosti, temveč tudi prostor za prihodnost – srečanje generacij, idej in zvokov, na katerem dediščina postane odskočna deska za nove glasbene zgodbe.

Jazz v dialogu: Če bi svetu vladal jazz
2026-07-04 16:00 - 2027-08-13 23:30 | Linhartova dvorana, Prešernova cesta 10, Ljubljana, 1000, Slovenia
Jazz v dialogu: Če bi svetu vladal jazz
Sobota, 4. julija, ob 16.00 – Dvorana Alme Karlin
Vstop prost brez vstopnice do zapolnitve kapacitete.
Kaj bi se zgodilo, če bi se svet naenkrat postavil na glavo in bi planetu zavladal jazz? Vprašanje, s katerim se je v skladbi Jazz Planet poigraval britanski saksofonist, skladatelj in raper Soweto Kinch, odpira presenetljivo resen razmislek o svetu, v katerem bi imele več prostora vrednote, kot so sodelovanje, poslušanje, spoštovanje, vzajemnost in kolektivnost.
V pogovoru, ki ga bo vodil Jason Olaine, podpredsednik programskega oddelka Jazz at Lincoln Center v New Yorku in z grammyjem nagrajeni producent številnih jazzovskih albumov, se bo Soweto Kinch dotaknil svoje glasbe, družbenega angažmaja in razumevanja jazza kot ustvarjalne ter družbene sile. Skupaj bosta raziskovala, kaj nas lahko jazz nauči o skupnosti, svobodi, odgovornosti in sobivanju ter kako lahko glasba pomaga drugače misliti svet, v katerem živimo.
Pogovor z enim najizvirnejših in najbolj pronicljivih glasov sodobnega britanskega jazza bo priložnost za razmislek o tem, ali je jazz zgolj glasbena zvrst – ali pa tudi način gledanja na svet.

Marko Črnčec solo
2026-07-04 17:00 - 2027-08-13 23:30 | Klub CD, Prešernova cesta 10, Ljubljana, 1000, Slovenia
Marko Črnčec solo
Sobota, 4. julija, ob 17.00 – Klub CD
Vstop prost brez vstopnice do zapolnitve kapacitete.
Marko Črnčec, klavir
(SI)
Marko Črnčec sodi med najizrazitejše glasove sodobne domače glasbene scene in hkrati med tiste redke ustvarjalce, ki so svoj izraz prepričljivo izvozili čez Atlantik, v New York. Na mednarodnem prizorišču si je z leti izoblikoval sloves vsestranskega in suvereno artikuliranega glasbenika: multiinstrumentalista, skladatelja, aranžerja in producenta, ki se zlahka giblje med žanrskimi koordinatami jazza, klasike in popularne glasbe, pri tem pa dosledno ohranja prepoznavno avtorsko držo. Kot avtor je doslej podpisal sedem mednarodno odmevnih albumov.
Črnčec bo na festivalu predstavil svojo novo ploščo, in sicer v od vseh najintimnejši glasbeni formaciji, ki je za pianiste nepogrešljiva. Čeprav je v svoji karieri že večkrat nastopil v solistični instalaciji, pa bo njegovo letošnje sodelovanje na festivalu posebno, saj je vezano na izdajo albuma, na katerem bo večina glasbe improvizirane, del repertoarja bodo pa tvorile tudi njegove avtorske skladbe.

Bilal
2026-07-04 18:00 - 2027-08-13 23:30 | Linhartova dvorana, Prešernova cesta 10, Ljubljana, 1000, Slovenia
Bilal
Sobota, 4. julija, ob 18. uri – Linhartova dvorana
Vstopnice (sedežni red ne velja): predprodaja (do 30. junija): 25, 21* EUR, redna cena: 28, 24* EUR
*cena s popustom za mlajše od 25, upokojene in starejše od 65 let NAKUP VSTOPNICE Bilal, glas; Randy Runyon, kitara; Conley “Tone” Whitfield, bas; Joseph “Joe Blaxx” Grissett, bobni
(US)
Čeprav se njegova dejavnost razpenja čez razne žanre – od novega soula do rocka -, pa Bilal zase pravi, da »čuti, da je najprej jazzovski glasbenik«. Da pridemo do te ugotovitve sami, je dovolj, da doživimo enega njegovih nastopov – ti so vedno delno improvizirani in vsakič drugačni, kar pri izvajalcih vokalistih ni ravno pogosta praksa. Seveda pa ima jedro njegovega izraza čisto konkretno podstat – jazz je študiral na New School for Jazz and Contemporary Music v New Yorku, kjer pa je od samega študija, ki ga ni dokončal, bolj pomembno to, da je tam spoznal Roberta Glasperja, s katerim je potem veliko delal in prek katerega je prišel do sodelovanj z imeni, kot sta Q-Tip in Mos Def.
Pevec, songwriter, multi-instrumentalist in producent, ki velja za enega bolj markantnih glasbenikov stičišča sodobnega r & b-ja, neo-soula in jazza v ZDA, je eden ključnih inovatorjev afroameriške glasbene sodobnosti. Cenjen je zaradi širokega razpona glasu in improvizacijske spretnosti, pa tudi zato, ker zna združevati in tekoče prehajati med raznimi žanri, predvsem pa zato, ker je edinstven performer nepozabnih živih nastopov.
...[+]
Svoj prvenec »1st Born Second« je izdal leta 2001, na njem pa sodeloval z raznimi producenti, kot so Dr. Dre, James Poyser in J Dilla. Nadaljnjega spiska izvajalk in izvajalcev, s katerimi je ustvarjal, skoraj nima smisla naštevati, ključna opomba pa je, da je bil v prelomnem obdobju konca 90. let močno vpet v takrat izjemno živahno in mo(go)čno rap in neo-soul skupnost v New Yorku. Njegov nespregledljiv angažma mu je zagotovil članstvo v raziskovalnem kolektivu Soulquarians – skupini ustvarjalcev, ki je združevala vplive jazza, soula in hip-hopa (skupaj z imeni, kot so D’Angelo, Erykah Badu, Questlove, Mos Def, Talib Kweli, J Dilla in Raphael Saadiq). To je bila res edinstvena, če ne kar revolucionarna druščina, ki je na novo definirala ameriško črnsko popularno muziko in katere inovacije odzvanjajo še danes.
Bilal je kot sodelujoči izvajalec pri skladbi “These Walls” Kendricka Lamarja prejemnik nagrade grammy (na albumu »To Pimp a Butterfly« je sicer sodeloval pri več posnetkih). Njegov nastop s skupino The Roots mnogi naštevajo kot enega najprepričljivejših celotne Tiny Desk serijalke, lani pa je izdal svoj zadnji album »Adjust Brightness«. A vse našteto so le drobci izjemnih referenc izjemnega performerja.

Ssirus W. Pakzad – Iz oči v oči, iz duše v dušo
2026-07-04 18:00 - 2027-08-13 23:30 | Linhartova dvorana, Prešernova cesta 10, Ljubljana, 1000, Slovenia
Razstava: Ssirus W. Pakzad – Iz oči v oči, iz duše v dušo
Na ogled v Mali galeriji: 30.6. – 13.9. 2026
Odprtje razstave: 30. 6. ob 19.30, Mala galerija CD
Pogovor Žige Koritnika s fotografom: 30. 6. ob 20. uri, Prvo Preddverje
Vstop prost Kurator razstave Žiga Koritnik

Ssirus W. Pakzad (1961) se je po študiju zapisal glasbenemu novinarstvu ter začel redno objavljati v nemškem tisku in na radiu. S portretno fotografijo svojih intervjuvancev se je začel ukvarjati na pobudo kolegov, fotografije pa niso pristale le v časopisih in revijah ob intervjujih, temveč so krasile tudi naslovnice albumov številnih znanih glasbenikov. Konec devetdesetih je svoje goste začel vabiti pred mikrofon nemškega državnega radia (Bayerischer Rundfunk, SWR), med letoma 1996 in 1998 pa je bil umetniški direktor festivala Jazz an der Donau v Vilshofnu. Njegove fotografije so bile predstavljene na enajstih samostojnih in štirih skupinskih razstavah v Nemčiji, Avstriji, Švici in na Nizozemskem.
Razstavljena dela razkrivajo fotografovo predanost in poglobljeno zanimanje za glasbo, od zgodnjih del (najstarejši na razstavi je denimo portret Dona Cherryja, 1990) do koncertne fotografije skozi leta in novejše serije silhuet. To so večinoma premišljene, včasih improvizirane kompozicije, ki ujamejo glasbenikovo dušo, brez poveličevanja. Če so portreti umirjeni in tihi, je koncertna fotografija bolj dinamična in »glasna«. V kombinaciji z intervjuji pa še intenzivnejša.

Marko Momčilović Quartet
2026-07-04 19:30 - 2027-08-13 23:30 | Park CD, oder pod drevesom
Marko Momčilović Quartet
Sobota, 4. julija, ob 19.30 – Park CD, oder pod drevesom
Dnevna vstopnica Park CD: predprodaja (do 30. junija): 15 EUR, redna cena: 18 EUR NAKUP VSTOPNICE Vid Bavcon, trobenta; Miha Rajterič, klaviature; Marko Momčilović, kontrabas; Martin Jocif, bobni
(HR, SI)
Projekt Marko Momčilović Quartet se je izoblikoval ob začetku študija na Akademiji za glasbo, kjer so se njegovi člani tudi prvič srečali. Kvartet se predstavlja z avtorskimi skladbami s prihajajočega albuma, ki odsevajo različne slogovne vplive ter so nastajale v procesu skupnega muziciranja in ustvarjalne izmenjave. Njegovo zvočno podobo zaznamuje prefinjena kombinatorika akustičnih in digitalnih inštrumentov, skozi katero organski, tradicionalni elementi prehajajo v dialog s sodobnimi pristopi. Tako nastaja izraz, ki vsebuje svežino, širino in raziskovalni značaj aktualnih glasbenih praks.
Koncert poteka v sodelovanju z Akademijo za glasbo.

Zlatko Kaučič Kombo BC: Pogum pogumnih
2026-07-04 20:00 - 2027-08-13 23:30 | Park CD, glavni oder
Zlatko Kaučič Kombo BC: Pogum pogumnih
Sobota, 4. julija, ob 20. uri – Park CD, glavni oder
Dnevna vstopnica Park CD: predprodaja (do 30. junija): 15 EUR, redna cena: 18 EUR NAKUP VSTOPNICE Jure Boršič, saksofon; Ivan Pilat, bariton saksofon; Francesco Ivone, trobenta; Jan Jarni, Anton Lorenzutti, kitara; Timi Vremec, bas kitara; Žiga Ipavec, Tomi Novak, Robi Erzetič, bobni in tolkala
(SI, IT)
Pogum pogumnih je glasbeni projekt enega najpomembnejših sodobnih domačih tolkalcev Zlatka Kaučiča (čigar opus obsega več kot osupljivih osemdeset albumov), morda še bolj pa je pomembno njegovo zavzeto, nesebično, kontinuirano pedagoško delo. Med prvim valom pandemije, zaznamovanim z izrazito družbeno in politično negotovostjo, je Kaučič prevzel vlogo skladatelja, umetniškega vodje in dirigenta enajstčlanske zasedbe, ki združuje nekdanje Kaučičeve učence in uveljavljene italijanske glasbenike. Projekt je posvečen posameznikom in skupinam, ki kljubujejo oviram ter s svojo neomajno voljo in pogumom soustvarjajo boljšo družbo. Med njimi najdemo markantne osebnosti od Juliana Assanga do Francesce Albanese. Obsežna, družbeno-angažirana suita v glasbenem jeziku izrisuje poklon vztrajnosti, solidarnosti in skupnostni odgovornosti. Premierno je bila izvedena na čezmejnem festivalu Jazz & Wine of Peace v italijanskem Krminu. Od takrat pa se nenehno prilagaja, preoblikuje in kritično odzvanja spremenljive razmere v svetu.

Good Remarks
2026-07-04 21:00 - 2027-08-13 23:30 | Park CD, oder pod drevesom
Good Remarks
Sobota, 4. julija, ob 21:00 – Park CD, oder pod drevesom
Dnevna vstopnica Park CD: predprodaja (do 30. junija): 15 EUR, redna cena: 18 EUR NAKUP VSTOPNICE Tjan Šoštarič, kontrabas; Joander Cruz, altovski saksofon; Blaž Švagan, tenorski saksofon; Benjamin King, klavir; Rene Grajfoner, bobni
(SI, US, BR, AUT)
Člani ustroja Good Remarks so razpršeni po raznih akademskih kotičkih sveta – študirajo namreč na akademijah v Gradcu, na Dunaju, v Celovcu in Los Angelesu. Umetniški izraz kvinteta temelji na avtorskih skladbah kontrabasista in skladatelja Tjana Šoštariča, v katerih se prefinjeno prepletajo elementi progresivnega jazza, soula in jazzovske tradicije. Rezultat je slogovno dovršena, a hkrati dostopna glasbena govorica, zaznamovana z izrazitim občutkom za gruv, z liričnostjo in subtilnim, spontanim prehajanjem glasbenih idej. Good Remarks ne delujejo zgolj kot ansambel, temveč kot premišljena umetniška celota – dialog petih samosvojih glasov iz različnih kulturnih in geografskih okolij, ki se srečajo v spoštljivem, ustvarjalnem in iskrenem glasbenem prostoru.
Koncert poteka v sodelovanju s KD Jazz Velenje.

Soweto Kinch Trio
2026-07-04 21:30 - 2027-08-13 23:30 | Park CD, glavni oder
Soweto Kinch Trio

Sobota, 4. julija, ob 21.30 – Park CD, glavni oder
Dnevna vstopnica Park CD: predprodaja (do 30. junija): 15 EUR, redna cena: 18 EUR NAKUP VSTOPNICE Soweto Kinch, alt saksofon, aerofon, glas; James Owston, kontrabas; Louis Hamilton-Foad, bobni
(GB)
Glasbene in obenem nujno tudi družbenokritične ideje saksofonista MC-ja in skladatelja Soweta Kincha se manifestirajo na različne načine in forme. Kot hiphop bitke, radijske oddaje na BBC, gledališki performansi, navdihujoče jazzovske improvizacije v malih zasedbah ali pa kot ambiciozni orkestralni spektakli. Takšen je pred kratkim zaključeni veliki opus z londonskimi simfoniki: The Black Peril (2019), White Juju (2022) in zadnji del trilogijeSoundtrack to the Apocalypse, premierno izveden letos v Centru Barbican. Apokalipsa, kot pravi sam, ni tako zlovešča in ultimativna, saj jo navezuje na starogrški pomen, ki je odkritje oziroma razkritje, pri čemer sam dodaja, »ne zgolj kot razkrije tega, kar je napačno, ampak tudi tega, kar je morda še mogoče«.
Njegovi projekti so konceptualne kontemplacije, v katerih jazzovska odprtost sreča klasično kompozicijo, rap pa postane libreto soničnih eksperimentov, na katere je mogoče tudi zaplesati. Zaradi njegove glasbene širine ga je med tiste, s katerimi bi rada sodelovala, štela tudi Amy Winehouse.
Na Oxfordu je diplomiral iz moderne zgodovine, a z umetnostjo obkrožen od malih nog – pokojni oče Don Kinch je bil priznani dramatik in gledališki režiser –, je Soweto Kinch ostal prepričan, da prav umetnost spreminja pogled ljudi na svet. Rad si predstavlja novi svet – v spiritualni afrofuturistični maniri ali pa povsem konkretno – kot Jazz Planet, na katerem bi bilo swinganje uzakonjeno, med delom bi imeli redne odmore za poslušanje basovskih solov, najbolj prestižen družabni dogodek pa bi bil jam session. Skozi albume, kot sta The New Emancipation (2010) in The Legend of Mike Smith (2013), raziskuje tematiko identitete, družbenih razredov in kulturnega boja v sodobni Britaniji.
Svoj opus, tudi jedro omenjene velike trilogije, bo na našem festivalu povzel v triu, ki je še vedno format, v katerem se počuti najbolj svobodno.

Umetnik v rezidenci: Sticks & Stones
2026-07-04 23:00 - 2027-08-13 23:30 | Klub CD, Prešernova cesta 10, Ljubljana, 1000, Slovenia
Umetnik v rezidenci: Lenart De Bock – Sticks & Stones
Sobota, 4. julija, ob 23. uri – Klub CD
Vstop prost brez vstopnice do zapolnitve kapacitete. Rok Zalokar, klavir, sintetizatorji; Jošt Lampret, bas kitara, kontrabas; Luka Poljanec, tolkala; Gaj Bostič, tolkala; Lenart De Bock, saksofon, flavta; Žiga Smrdel, bobni
(SI, BE)
Zasedba temelji na ritmu, gruvu in plastenju zvočnih tekstur. Močna ritmična sekcija, sestavljena iz bobnov, perkusij in basa, ustvarja konkretno osnovo ter hkrati odprt prostor za improvizacijo klavirja, sintetizatorjev, saksofona in flavte, medtem ko elektronski elementi glasbi dodajajo subtilno občutje in raztezajo zvočnost. Projekt se elegantno giblje na stičišču sodobnega jazza, improvizacije in elektronske glasbe ter združuje tehnično dognanost z izrazno svobodo. Izrazito ritmičen kombo, kot nalašč za zadnji koncert letošnje izvedbe festivala.

O umetniku v rezidenci:
Lenart De Bock (SI, BE)
Saksofonista, skladatelja in improvizatorja Lenarta De Bocka najbolje poznamo kot vodjo svojega kvinteta, sovodjo tria Soothsayer in člana kolektiva Zhlehtet. Izjemno dejaven mladinec v zadnjih letih razvija prepoznaven glasbeni izraz, ki ga zaznamujejo topel ton, lirična izraznost in odprtost do improvizacije. Poleg avtorskih projektov je kot sideman sodeloval na več albumih, včasih tudi kot sovodja in soskladatelj.
Nastopal in snemal je z vrsto priznanih domačih in tujih jazzovskih glasbenikov: z Jimom Rotondijem, Rickom Margitzo, Markom Črnčecem, Danielom Nösigom, Joãom Moreiro. Odkljukal je že večje domače festivale (Jazz festival Ljubljana, Jazz Cerkno, Jazzinty … ), gostoval pa tudi v Braziliji, Avstriji in drugod po Evropi.
Vrhunec njegovega avtorskega delovanja je lanski prvenec A Plea for Tenderness, ki krasno in komunalno odzvanja jazzovsko dediščino, kot so jo zastavili in nastavili na primer v bolj spiritualnih kotičkih delovanja kakšnega Art Ensembla of Chicago, Alice Coltrane in Pharoaha Sandersa. Prav pretežno milozvočno in nežno potikanje po spiritualnem je rdeča nit albuma, ki je skomponiran in odigran izjemno pedantno, dodelano, celovito in zavzeto, s subtilnimi niansami klasične in ljudske glasbe.
De Bock bo kot rezident letošnje izvedbe festivala predstavil dva svoja čisto sveža projekta, novi kvartet in tolkalski ansambel.

Jazz v knjigah, knjižnica pod krošnjami
2026-07-04 23:30 - 2027-08-13 23:30 | Linhartova dvorana, Prešernova cesta 10, Ljubljana, 1000, Slovenia
Jazz v knjigah, knjižnica pod krošnjami
Čet – sob, 2. – 4. 7., Park CD
Knjige o glasbi niso nikoli dobesedno »o glasbi«. So o ljudeh, ki jo skladajo, gnetejo in igrajo ter so o (družbenih) kontekstih, oziroma, okoljih, v katerih nastaja. Ta okolja so fizična, a so vedno hkrati veliko več. Knjige o glasbi so zato knjige o skupnostih, scenah, sodelovanju in solidarnosti, o družbenih pogojih določenega časa … in nenazadnje, o intrigantnih posameznikih. Če nas zanima določena glasba (v našem primeru različne jazzovske prakse), je tako ne moremo samo poslušati. Moramo jo tudi brati.
V sodelovanju z Vodnikovo domačijo. Čitalniški kotiček s knjigami o jazzu je omogočila pisarna Ljubljane, Unescovega mesta literature

Jazz po Jazzu, Kazina Jazz Club
2026-07-04 23:30 - 2027-08-13 23:30 | Linhartova dvorana, Prešernova cesta 10, Ljubljana, 1000, Slovenia
Jazz po jazzu: Glasbeno druženje z jam sessionom po končanem uradnem program
Sob, 4. 7. 2026 ob 23.30 – Kazina Jazz Club, Kongresni trg 1
Vstop prost
Jam sessione vodi Gašper Bertoncelj
Po uradnem festivalskem programu se dogajanje seli v Kazina jazz klub, kjer večeri dobijo še bolj sproščeno podobo. Ob jam sessionih, improviziranih srečanjih glasbenikov in dolgem nočnem druženju bo Kazina zaživela v duhu srečevanja glasbe, pogovorov in nočnega festivalskega utripa.
